หุ้นบิ๊กแคปหนุน SET พลิกปิดบวก 4 จุด แนะจับตาสหรัฐฯ-จีนเจรจาการค้า 10-11 ต.ค.นี้
หุ้นบิ๊กแคปหนุน SET พลิกปิดบวก 4 จุด แนะจับตาสหรัฐฯ-จีนเจรจาการค้า 10-11 ต.ค.นี้ โดยดัชนีปิดตลาดวันนี้ที่ระดับ 1,616.18 จุด เพิ่มขึ้น 4.01 จุด หรือ 0.25% มูลค่าการซื้อขาย 4.22 หมื่นล้านบาท
9 ต.ค. 2562

ผู้สื่อข่าวรายงานว่า ดัชนีปิดตลาดวันนี้ที่ระดับ 1,616.18 จุด เพิ่มขึ้น 4.01 จุด หรือ 0.25% มูลค่าการซื้อขาย 4.22 หมื่นล้านบาท
10 หุ้นดันดัชนีวันนี้

ด้าน น.ส.อาภาภรณ์ แสวงพรรค ผู้อำนวยการบริหารฝ่ายวิจัยหลักทรัพย์ บล.ดีบีเอส วิคเคอร์ส (ประเทศไทย) เปิดเผยว่า ตลาดหุ้นไทยวันนี้ปรับตัวได้ดีกว่าตลาดหุ้นในภูมิภาคเอเชียที่ต่างปรับตัวลงกัน อาจเป็นเพราะตลาดบ้านเราได้พักฐานไปก่อนหน้านี้แล้ว และนักลงทุนต่างชาติก็ขายสุทธิต่อเนื่องในช่วงที่ผ่านมาด้วย ดังนั้นเมื่อมีปัจจัยลบมากระทบในเรื่องความกังวลการเจรจาการค้าระหว่างสหรัฐฯ และจีน เข้ามาก็เลยทำให้ตลาดฯไม่ปรับตัวลงมากในระหว่างเทรด
ทั้งนี้ การเจรจาการค้าระหว่างสหรัฐฯ และจีน ที่จะมีขึ้นในวันที่ 10-11 ต.ค.มีความไม่แน่นอน หลังจากที่สหรัฐฯประกาศขึ้นบัญชีดำต่อบริษัทเทคโนโลยีของจีน 28 แห่ง และระงับการออกวีซ่าให้กับเจ้าหน้าที่จีนที่มีส่วนเกี่ยวข้องกับการกดขี่ชาวมุสลิมในซินเจียง ทำให้สร้างความกังวลให้กับนักลงทุน
สำหรับแนวโน้มการลงทุนในวันพรุ่งนี้ (10 ต.ค.) น.ส.อาภาภรณ์ กล่าวว่า ตลาดฯคงจะแกว่งไซด์เวย์ แต่วอลุ่มเทรดอาจคึกคักขึ้น เพราะหุ้น บมจ.แอสเสท เวิรด์ (AWC) เข้าเทรดวันแรก แต่ในแง่ของราคาหุ้น AWC ขาย IPO บน Valuation สูง อาจทำให้ upside ไม่มาก นอกจากนี้ แนะติดตามการทยอยประกาศผลประกอบการกลุ่มแบงก์งวดไตรมาส 3/62 ที่จะทยอยเข้ามาในสัปดาห์หน้า
พร้อมให้แนวรับ 1,600 จุด ส่วนแนวต้าน 1,620 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BANPU   มูลค่าการซื้อขาย  2,283.50 ล้านบาท ปิดที่   13.30 บาท  เพิ่มขึ้น 0.90 บาท
GPSC    มูลค่าการซื้อขาย  1,954.46 ล้านบาท ปิดที่   77.75 บาท  เพิ่มขึ้น 4.00 บาท
SCC     มูลค่าการซื้อขาย  1,659.15 ล้านบาท ปิดที่  385.00 บาท  ลดลง  1.00 บาท
BGRIM   มูลค่าการซื้อขาย  1,451.07 ล้านบาท ปิดที่   44.25 บาท  เพิ่มขึ้น 1.25 บาท
PTT     มูลค่าการซื้อขาย  1,286.90 ล้านบาท ปิดที่   45.75 บาท  ราคาไม่เปลี่ยนแปลง
 
ตลาดหุ้นเอเชีย
